

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΚΑΒΑΛΑΣ**

**ΔΙΕΥΘΥΝΣΗ ΟΙΚΟΝΟΜΙΚΩΝ**

**ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ Α.Π.: 32667/16-10-2024**

**Δ/νση : Κ. Παλαιολόγου 4 ΑΔΑ: 9ΖΟΕΩΕ6-Ξ90**

**Πληροφορίες: Χατζηαγγέλου Αθηνά**

**Τηλ: 2513 500081**

**email:** [**supplies@kavala.gov.gr**](mailto:supplies@kavala.gov.gr)

**https://** [**www.kavala.gov.gr**](http://www.kavala.gov.gr)

**NUTS: ΕL 515**

**ΠΡΟΚΗΡΥΞΗ (ΠΕΡΙΛΗΨΗ ΔΙΑΚΗΡΥΞΗΣ) ΤΟΥ Aνοιχτού Ηλεκτρονικού Διαγωνισμού κάτω των ορίων ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΜΕ ΤΙΤΛΟ «ΔΙΑΧΕΙΡΙΣΗ ΑΔΕΣΠΟΤΩΝ ΖΩΩΝ ΣΥΝΤΡΟΦΙΑΣ ΔΗΜΟΥ ΚΑΒΑΛΑΣ – ΔΗΜΟΤΙΚΟ ΚΑΤΑΦΥΓΙΟ – ΚΤΗΝΙΑΤΡΙΚΕΣ ΥΠΗΡΕΣΙΕΣ» ΔΙΑΡΚΕΙΑΣ ΔΥΟ (2) ΕΤΩΝ.**

O Δήμαρχος Καβάλας έχοντας υπόψη την υπ’ αριθμ. **508/2024** (ΑΔΑ: 6ΘΖΤΩΕ6-ΜΨΣ) απόφαση της Δημοτικής Επιτροπής με την οποία εγκρίθηκαν τα έγγραφα της σύμβασης και οι όροι του διαγωνισμού, προκηρύσσει ανοικτό ηλεκτρονικό διαγωνισμό κάτω των ορίων για την υπηρεσία με τίτλο: **«****Διαχείριση αδέσποτων ζώων συντροφιάς Δήμου Καβάλας – Δημοτικό Καταφύγιο – Κτηνιατρικές Υπηρεσίες», διάρκειας δύο (2) ετών,** με κριτήριο κατακύρωσης την πλέον συμφέρουσα από οικονομική άποψη προσφορά, βάσει τιμής, εφόσον η προσφορά είναι σύμφωνη με τις τεχνικές προδιαγραφές της μελέτης. Η συνολική εκτιμώμενη αξία της σύμβασης είναι 178.240,00 ευρώ χωρίς ΦΠΑ (221.017,60 ευρώ συμπ/νου ΦΠΑ 24%) με CPV: 85200000-1 (Κτηνιατρικές υπηρεσίες).

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης <https://portal.eprocurement.gov.gr/webcenter/portal/TestPortal>. Η ισχύουσα Νομοθεσία είναι οι διατάξεις του Ν. 4412/2016 όπως τροποποιήθηκε και ισχύει, του Ν. 3463/2006, του Ν. 3852/2010 και του Ν. 4250/2014.

Η διάρκεια της σύμβασης ορίζεται για δύο έτη από την ημερομηνία υπογραφής της και ανάρτησή της στο ΚΗΜΔΗΣ. Η προς ανάθεση υπηρεσία αφορά την διαχείριση αδέσποτων ζώων συντροφιάς του Δήμου Καβάλας, την διαχείριση του νέου Δημοτικού Καταφυγίου και τις Κτηνιατρικές Υπηρεσίες διάρκειας δύο (2) ετών.

Για την έγκυρη συμμετοχή στο διαγωνισμό απαιτείται εγγύηση συμμετοχής, για ποσό που θα καλύπτει ποσοστό δύο τοις εκατό 2% **επί της εκτιμώμενης αξίας προ ΦΠΑ,** για το σύνολο της υπηρεσίας, για το οποίο συμμετέχει ο οικονομικός φορέας.

Τα έγγραφα της σύμβασης της Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ, η οποία έλαβε Συστημικό με Αύξοντα Αριθμό: **360334,** και αναρτήθηκαν στη Διαδικτυακή Πύλη του ΟΠΣ ΕΣΗΔΗΣ.

Ως καταληκτική ημερομηνία υποβολής των προσφορών στη Διαδικτυακή πύλη <https://portal.eprocurement.gov.gr/webcenter/portal/TestPortal> του συστήματος ΕΣΗΔΗΣ, ορίζεται η ημέρα **Παρασκευή 01/11/2024 και ώρα 13:00 μ.μ.**

Οι ενδιαφερόμενοι μπορούν να κατεβάσουν τα έγγραφα του διαγωνισμού και από την ιστοσελίδα του Δήμου Καβάλας [www.kavala.gov.gr](http://www.kavala.gov.gr/). Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προμηθειών του Δήμου κατά τις εργάσιμες ημέρες και ώρες (τηλ.: 2513-500081).

Ο ΔΗΜΑΡΧΟΣ ΚΑΒΑΛΑΣ

ΘΕΟΔΩΡΟΣ ΜΟΥΡΙΑΔΗΣ